
Takirgizit 


Si Wikipedia, tasanayt tilellit. 

Tutlayt takirgizit d nettat ay d tutlayt tayelnawt n K irgi zistan, yernu ttmeslayen-tt wazal n 2 n yimelyunen 
n medden, Ikirgizen. Di tmura ay d-iqerben Kirgizistan llan diy watas n wid ay tt-yettmeslayen. Di lweqt i 
deg llan 150.000 n medden ay tt-yettmeslayen di Ccinwa, ladya di tama tafulmant (autonome) n Sinkiang- 
Uyiyur, llant diy watas n trebbas timectah n Yikirgiziyen ay tt-yettmeslayen deg wetram (lyerb) n 
Mungulya, di Kazaxestan, di Tajikistan akk d Uzbikistan. Nezmer diy ad naf kra di Afyanistan, di tterk 
akk d Pakistan. 

Tawacult-is 


Takirgizit d yiwet si tutlayin n twacult taterkit, dya tutlayin ay tt-icuban ttuqqtent u nezmer ad d-nebder 
gar-asent taterkit, tazerit (n Azerbijan), tatatart (n Tatarestan, di Rusya), tawigurt (ay ttmeslayen di 
Ccinwa), tuzbikit n Uzbikistan akk d watas n tiyad, d acu kan, tutlayt i yer tettemcabi atas, d takazaxit ay 
ttmeslayen s umata di Kazaxestan. Tawacult n tutlayin titerkiyin d tawacult meqqren i deg llant watas n 
tutlayin n Asya, yernu ttekkant deg-s ula d tutlayt tamungulit, u llan wid ay yesqeben ula d takurit akk d 
tjapunit yer twacut-a. 

Tintalyin-is 


Takirgizit tes£a snat n tentalyin timeqqranin, tin n ugafa (nord) akk d tin n wenzul (sud). Takirgizit tizeyt 
(standard) d tin ay d-yufraren si tentala n ugafa, yernu llan deg-s watas n wawalen ay d-yekkan si tmungulit 
akk d tkazaxit, di lweqt i deg tantala n wenzul, ad naf deg-s atas n wawalen ay d-yekkan si tuzbikit akk d 
tutlayin tir'aniyin am tfarsit (perse) akk d ttagikit. 

Tasyent (ddur’) n tkirgizit di tmetti 


Xas tesseqdec tudayt takirgizit agemmay aEr'ab i tallit yezzifen deg umezruy, maca alammi d tallit 
tasuvyatit ay yettwaxdem leqdic i lmend n ussizey (standardisation) n tutlayt-agi akken ad tuyal ad 
tettuseqdac, yer tama n trusit, deg uselhu n lumur' timenSabin n Tegduda Tasuvyatit n Kirgizistan. Ass-a, 
takirgizit lemmden-tt warrac alamma d aswir n tesnawit (lycee). Ma di tesdawit, asselmed yettili-d ama s 
trusit ney s tkirgizit, yef lehsab n yinurar n tmusni. Di 1926, ala kan 5% seg yimezdayen n Kirgizistan ay 









yellan ssnen ad yren u ad arun di lweqt i deg 67% seg yimezdayen n tmurt d wid yettmeslayen takirgizit, 
ma di 1970, wwden wid yessnen ad yren yer 100%, di lweqt i deg wid yettmeslayen takirgizit neqsen-d yer 
44% di tallit-nni. Anect-a yedra-d imi nnernan yemdanen n yegduden nniden ay d-yettasen yer Kirgizistan, 
dya nnig n Yirusiyen ay yebdan zeddyen tamurt-a si lqern wis 19, asmi teyli s dd! a w n lehkem arusi, man 
usan-d at as n yemdanen nniden di tallit tasuvyatit, yernu merr'a igduden-agi d tarusit ay llan sseqdacen-tt 
wagar-asen. D acu kan, seg wasmi ay tewwi Kirgizistan azarug-is di 1991, ar ass-a, bdan ttanqasen 
Yirusiyen si Kirgizistan. Mbesd ma llan 22% seg yimezdayen n Kirgizistan d Irusiyen di 1990, wwden di 
2001 yer 15%, maca tazrirt-nsen (influence) mazal teghed, yernu tutlayt-nsen d yiwet si tutlayin igehden 
akk di tmurt. 

Uqbel ma tedra-d Tegrawla Tarusit n 1917, tella tkirgizit ur tessi ula d yiwen n weymis. Ma di 1983, tuyal 
tkirgizit tessa 61 n yeymisen akk d 16 n tesyunin, am wakken ay d-ffyen 513 n yedlisen s tkirgizit deg 
useggas-nni. Kirgizistan tessa diy tiregwa n rr'adyu akk d tilibizyu yettmeslayen s tkirgizit. 

Amezruy 


Di lqern wis 8 ay d-tettwabder tkirgizit i tikkelt tamenzut deg umezruy, deg yiwet n tirawt (inscription) 
yuran s tterkit taqburt di Asya Talemmast. Di tallit-nni, llan lejdud n Yikirgiziyen ttidiren di tama 
taslayant n wasif n Yenisey, deg ugafa n Mungulya, d yiwet n tama ay d-yuzgan ass-a di Sibirya, yernu tira 
titerkiyin tiqburin ay d-ufan deg wemkan-nni qqaren-d yimassanen d akken d nitni ay tent-yedgan. 

Asmi ay smeyren Yimunguliyen amenkud-nsen (Empire) yernu kecmen yer watas n tmura ay rzan ney 
rwin-tent, rewlen Yikirgiziyen s anZul, yer tama n yidurar n Tien Shan, d tama i deg d-tuzga ass-a 
Kirgizistan. D acu kab, ula d tamurt-a ur temniE £ ara seg yegduden iterkiyen akk d Yimunguliyen ay tt-id- 
ikecmen achal d abrid yernu srewlen ahric seg Yikirgiziyen yer Turkestan (Sinkiang ay tehkem Ccinwa 
ass-a). Xas ma yella di tlemmast n lqern wis 18, tella Kirgizistan d ahric itebsen s yisem yer Ccinwa, maca 
tamurt-a tella tes£a tilelli meqqren. Mbesd ma tesEedda Kirgizistan tallit wezzilen s ddaw n lehkem n 
yegduden iterkiyen n Asya Talemmast, teyli ger n yifassen n Umenkud Arusi, d ayen ay yeddkan kra n 
yemsiwlen n tkirgizit ad rewlen yer Afyanistan akk d yidurar n Pamir. Assebded n Tdukli Tasuvyatit yegla- 
d s ccwal meqqren imi ay refden Yikirgiziyen leslah akken ad nnayen yef tlelli-nsen, d acu kan, iyil ay 
sxedmen Yirusiyen mgal-nsen yessawed atas n Yikirgiziyen ad rewlen yer Ccinwa. Di 1919, tuyal 
Kirgizistan d ahric si tegduda tanemlayt (socialiste) tasuvyatit n Turkman, sakin, di 1936, tuyal d tagduda i 
yiman-is, d yiwet si xmestac-nni n tegdudyin n Tdukli Tasuvyatit. Deg wass n 31 yect n 1991, tuyal 
Kirgizistan d tamurt timziregt, u tuyal d tamasladt (membre) di Tmetti n Yiwunak Imzirgen (Communaute 
des Etats Independants) ay d-yettusbedden mbesd ma teyli Tdukli Tasuvyatit. 

Tamselyut 


■ Di mondeberbere.com (http://www.mondeberbere.com/tabrat/trabat8.htm) Syur Omar 
MOUFFOK 

